บลจ.แมนูไลฟ์ตั้ง‘สุขวัฒน์’นั่งซีอีโอ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

บลจ.แมนูไลฟ์ (ประเทศไทย) แต่งตั้ง นายสุขวัฒน์ ประเสริฐยิ่ง เป็นประธานเจ้าหน้าที่บริหาร (ซีอีโอ) จากเดิมรักษาการและดำรงตำแหน่งประธานเจ้าหน้าที่สายการลงทุน
นอกจากนี้ บริษัทมีมติให้จ่ายเงินปันผลของกองทุนเปิด แมนูไลฟ์ สเตร็งค์ อิควิตี้ ปันผลครั้งที่ 6 หน่วยลงทุนละ 0.90 บาท ปิดสมุดทะเบียนเพื่อสิทธิรับเงินปันผลวันที่ 12 ม.ค.นี้
กองทุนเปิด แมนูไลฟ์ สเตร็งค์ อิควิตี้ ปันผล (MSEQ DIV) นี้ มีนโยบายจ่ายปันผลได้สูงสุดถึง12 ครั้งต่อปี ซึ่งเป็นกองทุนที่เน้นลงทุนระยะปานกลางถึงระยะยาวในหุ้นสามัญของบริษัทจดทะเบียนในตลาดหลักทรัพย์ โดยคำนึงถึงราคาและมูลค่าที่เหมาะสม ปัจจัยพื้นฐาน แนวโน้มการเติบโตทางธุรกิจประวัติการจ่ายเงินปันผลรวมถึงแนวโน้มการจ่ายเงินปันผลของหลักทรัพย์นั้นๆ
นายพนุกร จันทรประภาพ ผู้อำนวยการฝ่ายตราสารทุน บลจ.แมนูไลฟ์ กล่าวว่า ปีที่ผ่านมาดัชนีตลาดหลักทรัพย์ให้ผลตอบแทนอยู่ที่ระดับ 40.60% ซึ่งถือว่าเป็นตลาดที่มีผลตอบแทนเป็นอันดับต้นๆ ของโลก โดยเปิดตลาดต้นปี 2553 ที่ระดับ 735 จุด และปรับตัวลดลงในเดือนก.พ.มาแตะที่ระดับต่ำกว่า 700 จุด หลังจากนั้นตลาดก็กลับตัวขึ้นสูงสุดใกล้แตะ 1,050 จุด ในเดือนพ.ย.และปิดตลาดสิ้นปี อยู่ที่ 1,032 จุด ซึ่งดีกว่าที่คาดการณ์ โดยมีปัจจัยหลักมาจากสภาวะเศรษฐกิจที่ดีขึ้นและเงินทุนจากต่างชาติที่ไหลเข้ามามากกว่า 8 หมื่นล้านบาทปี 2554 ภาคธุรกิจยังเติบโตจากการขยายกิจการ การควบรวม โดยมีปัจจัยหนุนมาจากการปรับตัวของหุ้นในทางที่ดีขึ้น มองว่าตลาดน่าจะให้ผลตอบแทนเป็นบวกติดต่อกันเป็นปีที่ 3 นับตั้งแต่ปี 2552 โดยตั้งเป้าดัชนีที่ 1,200 จุด คาดการณ์กำไรต่อหุ้นโต 1520% สัดส่วนราคาต่อกำไร 14 เท่า
การเลือกตั้งทั่วไปในปีนี้น่าจะส่งผลดีต่อการลงทุน โดยรัฐบาลออกนโยบายด้านสวัสดิการสังคมเพิ่มเพื่อสร้างประชานิยมและพยายามที่จะลดภาษีเงินได้ทั้งภาคบุคคลและธุรกิจในอนาคต ทำให้กำลังซื้อเพิ่ม ส่งผลให้มีการกระตุ้นการบริโภคภายในประเทศมากขึ้น โดยกลุ่มพลังงานจะเป็นกลุ่มหลักในปีนี้จากราคาน้ำมันที่เพิ่มขึ้น ธุรกิจโรงกลั่นจะได้รับประโยชน์จากการตัดสินใจของรัฐบาลที่จะลอยตัวราคาก๊าซหุงต้มบางส่วน